මීළඟට දක්නට ලැබෙන්නේ ධම්සභා මණ්ඩපයයි. එය බුදුන් වහන්සේ සිව්වනක් පිරිසට ධර්මය දේශනා කළ ස්ථානය වන්නේය. විශේෂයෙන්ම යසකුල පුත්‍රයා ඔහුගේ යහළුවන් පස් දෙනා සහ ඔවුනගේ යහළුවන් පනස්දෙනා ධර්මය ශ්‍රවණය කර රහත් භාවයට පත්වූයේ මේ ස්ථානයේදී බව සඳහන් වෙයි. එසේම පස්වග මහණුන් සහිතව ඉතිරි රහතන් වහන්සේලා පනස්පස් දෙනා ලෝක සත්වයාට හිතසුව පිණිස ධර්මය ප්‍රචාරය කිරීම සඳහා පිටත්කර හැර ඇත්තේද මේ ස්ථානයේ සිටය. එසේම බුදු සසුනේ ප්‍රථම උපාසකයා වූ යසකුල පුත්‍රයාගේ පියාත් ප්‍රථම උපාසිකාව වූ යසකුල පුත්‍රයාගේ බිරිඳ හා මවත් තෙරුවන් සරණ ගිය ස්ථානයද මෙම ස්ථානය බව සඳහන් වෙයි.
යසකුල පුත්‍රයාගේ පියා කවුරන්ද ?
බුදු සසුනේ ප්‍රථම උපාසකයා